**ข่าวประชาสัมพันธ์**

**8 สิงหาคม 2568**

**มินิ ประเทศไทย ชวนสัมผัสไลฟ์สไตล์สุดล้ำ MINI Experience ผ่านศิลปะแสงสีและดิจิทัลอาร์ตใน Awakening Songwat 2025**

**กรุงเทพฯ.** มินิ ประเทศไทย เปิดมิติใหม่แห่งไลฟ์สไตล์ร่วมสมัย ด้วยการนำเสนอประสบการณ์สุดพิเศษผ่าน MINI Experience กับ 7 Modes ที่ผสานความสนุกแบบโกคาร์ทเข้ากับศิลปะเชิงโต้ตอบ (Interactive Projection) ณ งาน Awakening Songwat 2025 ย่านทรงวาด ภายใต้ความร่วมมือกับ Awakening Festivals แปลงโฉมลานจอดรถช้างให้กลายเป็นพื้นที่ศิลปะอินเทอร์แอคทีฟ สะท้อนตัวตนอันเป็นเอกลักษณ์ของ มินิ ด้วยการจัดแสดงรุ่นไอคอนิกอย่าง มินิ คูเปอร์ เอสอี ที่ถ่ายทอดดีเอ็นเอความสนุกสนานและความเป็นพรีเมียมของแบรนด์ได้อย่างสมบูรณ์แบบ ท่ามกลางการตกแต่งด้วยศิลปะจากแสงไฟและดิจิทัลอาร์ตสุดล้ำที่ผสมผสานความร่วมสมัยและสุนทรียภาพเข้าด้วยกันอย่างลงตัว นอกจากไฮไลท์จากมินิ ประเทศไทย ภายในงาน Awakening Songwat 2025 ยังมีโซนศิลปะสุดชิคอีกมากมาย โดยเปิดให้ผู้สนใจเข้าร่วมสัมผัสประสบการณ์สุดพิเศษนี้ตั้งแต่วันที่ 8-17 สิงหาคม 2568

ภายในลานจอดรถช้างถูกเปลี่ยนโฉมเป็นพื้นที่ให้ทุกคนได้สัมผัสกับค่ำคืนที่ส่องประกายในธีม “Electrify the Night” ที่จะเชื่อมต่อตัวเองกับผู้คนรอบข้าง ผ่านแสง สี เสียง และการเคลื่อนไหว ปลุกทุกจังหวะความสนุก ด้วยโหมดการขับขี่ที่หลากหลายจาก มินิ ผู้เข้าชมจะได้พบกับไฮไลท์สำคัญคือ มินิ คูเปอร์ เอสอี ในสีเหลือง Sunny Side Yellow สดใสที่ถูกห้อมล้อมด้วยหูฟังเรืองแสงดีไซน์สุดเก๋ และดื่มด่ำกับการแสดงแสงสีที่ได้รับแรงบันดาลใจจาก Experience Mode ทั้ง 7 โหมดของมินิ ไม่ว่าจะเป็นแสงที่ให้ฟีลลิ่งสนุกสดใส คึกคัก อบอุ่น หรือแสงที่ผ่อนคลาย เหมือนกับจังหวะของย่านทรงวาด ที่เปลี่ยนไปตามชีพจรของผู้คน เศรษฐกิจ และวัฒนธรรม ที่ไม่เคยหยุดนิ่ง ผสานไปกับการฉายภาพศิลปะแบบ projection mapping บนพื้นที่เคลื่อนไหวไปตามไดนามิกของเพลง ซึ่งสามารถปรับเปลี่ยนบรรยากาศศิลปะได้ตามโหมดต่าง ๆ ของมินิทั้ง 7 โหมด ไม่ว่าจะเป็น Core Mode, Go-Kart Mode, หรือ Personal Mode



นอกจากการแสดงผลงานศิลปะแบบมัลติมีเดีย ที่สะท้อนให้เห็นถึง Immersive Experience ที่จะได้รับภายในห้องโดยสารของ มินิ ผ่าน Experience Mode ที่ปรับเปลี่ยนได้ถึง 7 รูปแบบ ตัวหูฟังที่ห้อมล้อมตัวรถ ก็เป็นการแสดงถึงความตื่นเต้นเร้าใจที่เกิดจากพลังของเสียงภายในห้องโดยสารของรถยนต์ไฟฟ้าของ มินิ ที่ทำให้คุณสนุกได้เต็มที่ ถึงแม้ภายนอกจะเงียบสนิทก็ตาม ทั้งหมดนี้คือการสร้างสรรค์ประสบการณ์ที่เชื่อมโยงไลฟ์สไตล์ ดนตรี และศิลปะเข้าด้วยกันอย่างลงตัว ในบรรยากาศย่านศิลปะที่มีเสน่ห์ที่สุดใจกลางกรุงเทพมหานคร

สัมผัสความสนุกในสไตล์ มินิ กับมิติใหม่แห่งไลฟ์สไตล์ร่วมสมัย ผ่าน MINI Experience Modes 7 โหมด ได้ภายในงาน Awakening Songwat 2025 ย่านทรงวาด ได้ตั้งแต่วันที่ 8-17 สิงหาคม 2568

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็มดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: [https://www.youtube.com/bmwgroup](https://www.youtube.com/bmwgroup" \t "_blank)

Instagram: [https://www.instagram.com/bmwgroup](https://www.instagram.com/bmwgroup" \t "_blank)

Facebook: [https://www.facebook.com/bmwgroup](https://www.facebook.com/bmwgroup" \t "_blank)

X: [https://www.x.com/bmwgroup](https://www.x.com/bmwgroup" \t "_blank)

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนู  
แฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความเป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้บีเอ็ม  
ดับเบิลยู กรุ๊ป แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียนที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็มดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จาก  
ซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า 30 แห่งทั่วโลก

บีเอ็มดับเบิลยู กรุ๊ป แมนูแฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่   
บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู R 18 Bagger นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)

[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)